Ambasadori Uidhërs komenton për zgjedhjet në Shqipëri
Zoti Uidhërs i bëri sot thirrje qyetarëve shqiptarë që të aplikojnë për letërnjoftimin e ri
Thirrja e ambasadorit amerikan vjen në një moment, kur debati për letërnjoftimet e reja dhe procesin e pajisjes së qyetarëve me të, po bëhet dita ditës e më i nxehtë. Zoti Uidhërs vlerësoi si inkurajues faktin që afër 1.2 milion qyetarë kanë aplikuar, por ai shtoi se procesi është shoqëruar edhe me disa probleme. Ai cilësoi si një shqetësim me rëndësi jetike çështjen e personave pa pasaportë, të cilët siç tha ai, janë njerëzit me më shumë rrezik për t’iu mohuar mundësia për të votuar. E drejta universale për të votuar shpjegoi ai, është një nga standartet që zgjedhjet të quhen të lira e të ndershme: Autoritetet shqiptare kanë dhënë shifrën zyrtare prej 729 mijë qytetarësh pa pasaportë, por ajo është parë më dyshim nga opozita, e cila ka kërkuar me ngulm të ketë listat e personave që disponojnë pasaportë, në mënyrë që siç shprehen, të bëjnë ballafaqimin e shifrave. Por kjo listë nuk është dhënë, pasi sipas Ministrisë, shkelen të dhënat personale të cilat mbrohen me ligj. Por për opozitën,edhe të dhënat që u janë ofruar, kane qenë kontradiktore dhe dje bënë edhe një kallëzim penal ndaj strukturave të Ministrisë së Brendshme për fallsfikim e manipulim të të dhënave zyrtare. Ambasadori tregoi, se për çështjen e personave pa pasaporta ka patur kontakte me organizmat ndërkombëtare por edhe autoritetet shqiptare për të nxitur, sic u shpreh ai, që informacioni i cili mund të ofrohet në mënyrë të ligjshme e që do të mund të qartësonte dhe zgjidhte këtë cështje ti ofrohet KQZ dhe trupave vendase dhe ndërkombëtare që kanë interes legjitim në këtë proces: tha ai. Ambasadori amerikan tha se qeveria duhet të nxisë qyetarët, të cilët kanë aplikuar të tërheqin letërnjoftimin e ri ,pasi kjo kategori është në numër shumë më të vogël se ata që janë paraqitur përtë aplikuar. Ai tha gjithashtu, se megjithëse përshtypja e përgjithshme është se gjërat po funskionojnë, ka ende probleme në disa zona, veçanërisht ato rurale, duke përmendur këtu problemet me oraret e zyrave të aplikimit, ato me shkëputjet e internetit dhe energjisë. Procesi i pajisjes me letërnjoftime është ende pjesë e një debati të ashpër politik. Nga njëra anë opozita, e cila përsërit se nuk do të lejojë zgjedhje në të cilat qytetarët nuk kanë mundësi të votojnë, dhe nga ana tjetër qeveria e cila problemin e letërnjfotimeve, siç është shprehur kryeministri, e konsideron si inekzistent dhe vetëm zhurmë të socialistëve për të justifikuar faktin se sipas tij kryetari socialist Edi Rama nuk dëshiron të futet në zgjedhje.//lk